b'\n_START_ARTICLE_\n\xc5\xa0ok!\n_START_SECTION_\nFormatas\n_START_PARAGRAPH_\nKonkurse nebuvo ribojamas nei am\xc5\xbeius, nei \xc5\xa1okio kolektyvo sud\xc4\x97tis (solo, duetai, grup\xc4\x97s\xe2\x80\xa6). Dalyvis, duetas ar grup\xc4\x97 buvo vadinami \xc5\xa1okio vienetais. Atrank\xc5\xb3 ir pusfinali\xc5\xb3 metu \xc5\xa1ok\xc4\x97jai \xc5\xa1oko savo stili\xc5\xb3, o final\xc5\xb3 metu tur\xc4\x97jo \xc4\xafvaldyti kitokios stilistikos technik\xc4\x85. Vyko 4 etapai iki nugal\xc4\x97tojo paskelbimo._NEWLINE_Atrank\xc5\xb3 metu \xc5\xa1ok\xc4\x97jai komisijai turi su\xc5\xa1okti 1 minut\xc4\x97s trukm\xc4\x97s \xc5\xa1okio kompozicij\xc4\x85. Teis\xc4\x97jai vertina komentarais bei keldami lenteles su u\xc5\xbera\xc5\xa1u \xe2\x80\x9e\xc5\xa0ok!\xe2\x80\x9c. \xc5\xa0okio vienetas, pamat\xc4\x99s bent 3 pakeltas lenteles, patenka \xc4\xaf kit\xc4\x85 etap\xc4\x85. \xc4\xae pusfinalius patenka 45 \xc5\xa1okio vienetai._NEWLINE_Vyksta penki pusfinaliai. Viename pusfinalyje rungiasi devyni \xc5\xa1okio vienetai. Jie turi paruo\xc5\xa1ti 2 minu\xc4\x8di\xc5\xb3 \xc5\xa1ok\xc4\xaf. Pamat\xc4\x99 visus pasirodymus, komisija ir choreograf\xc5\xb3 taryba kartu nuspr\xc4\x99nd\xc5\xbeia, kurie du \xc5\xa1okio vienetai patenka \xc4\xaf finalus. Ne visada i\xc5\xa1 vienos laidos \xc4\xaf finalus patenka tik du dalyviai, b\xc5\xabna i\xc5\xa1im\xc4\x8di\xc5\xb3._NEWLINE_Pagal taisykles \xc4\xaf finalus patenka 11 \xc5\xa1okio vienet\xc5\xb3 (10 komisijos sprendimu ir 1 lrytas.lt skaitytoj\xc5\xb3 baslavimu), ta\xc4\x8diau b\xc5\xabta i\xc5\xa1im\xc4\x8di\xc5\xb3. Finaluose dalyviai turi rodyti kito stiliaus nei jie \xc4\xafprat\xc4\x99 \xc5\xa1okius. \xc5\xa0ok\xc4\x97jams kompozicijas stato gars\xc5\xabs Lietuvos choreografai. Teis\xc4\x97jai dalyvius vertina de\xc5\xa1imtbal\xc4\x97je sistemoje. Finaluose balsuoja ir televizijos \xc5\xbei\xc5\xabrovai. Bendr\xc4\x85 lentel\xc4\x99 sudaro 50% komisijos balai ir 50% \xc5\xbei\xc5\xabrov\xc5\xb3 balsai. Kiekvieno finalo metu krinta skirtingas \xc5\xa1okio vienet\xc5\xb3 kiekis. I\xc5\xa1 viso vyksta 5 finalai._NEWLINE_Superfinale lieka 5 dalyviai. Komisija j\xc5\xb3 nevertina, visk\xc4\x85 sprend\xc5\xbeia tik \xc5\xbei\xc5\xabrovai. Pirmojo rato metu visi pristato nauj\xc4\x85 \xc5\xa1ok\xc4\xaf savam stiliuj. Su\xc5\xa1okus visiems prane\xc5\xa1ama kuris \xc5\xa1okio vienetas iki to laiko gavo ma\xc5\xbeiausiai \xc5\xbei\xc5\xabrov\xc5\xb3 bals\xc5\xb3. Jis i\xc5\xa1krenta. Antrojo rato metu dalyviai \xc5\xa1oka pasirinkt\xc4\x85 \xc5\xa1ok\xc4\xaf i\xc5\xa1 final\xc5\xb3. Po vis\xc5\xb3 kompozicij\xc5\xb3 paskelbiamas nugal\xc4\x97tojas, surink\xc4\x99s daugiausia televizijos \xc5\xbei\xc5\xabrov\xc5\xb3 bals\xc5\xb3.'